Tranbjerg, 30-04-2023.

Information om ændring af regnskabsår, samt tidspunkt for afholdelse af ordinær generalforsamling.

Ændring af Regnskabsår

Grundet praktiske årsager i forbindelse med at tilpasse vores foreningsregnskab efter det sæsonbestemte kampprogram for Fodbold (DBU’s turnerings kalender), har bestyrelsen vedtaget at ændre tidspunktet for indberetning af årsregnskab.

Foreningens regnskab har indtil nu fuldt kalenderåret med afslutning af årsregnskab pr. d. 31-12. Regnskabet vil derfor fremadrettet ikke følge kalenderåret, men indberettes ”skævt” fra perioden 1. juli – 30 juni.

Det igangværende regnskab (2022 og 1. halvår 2023) forlænges derfor ekstraordinært med 6 mdr. til én 18 måneder regnskabsperiode.

Ændring af tidspunkt for afholdelse af generalforsamling

Grundet ovenstående ændring har bestyrelsen ligeså truffet afgørelse om at ændre tidspunktet for afholdelse af generalforsamling for 2023 og fremadrettet. Dette for at kunne fremlægge et relevant regnskab for forrige regnskabsår og sikre et tidssvarende og relevant økonomisk overblik for vores medlemmer.

Det er ligeså bestyrelsens håb om at en ændring af tidspunkt for generalforsamling vil give mulighed for et større fremmøde til de kommende generalforsamlinger, da dette vil blive afholdt i én igangværende sæson/opstart.

Det er bestyrelsens ønske at kommende generalforsamlinger vil blive af afholdt første uge i september.

Ovenstående er i overensstemmelse med hovedforeningens AIA-Tranbjergs vedtægter og godkendt af Aarhus Kommune. Særskilt tilskudsregnskab (ikke foreningsregnskabet) til Aarhus kommune indberettes dog stadig efter kalenderåret.

Endelig indkaldes til generalforsamling følger de gældende vedtægter.

Med venlig hilsen

Formand - AIA-Tranbjerg Fodbold

Morten Eaton Mølgaard